CELEX: 21994A0103(24)
Language: el
Date: 1992-05-02 00:00:00
Title: Συμφωνία για τον Ευρωπαϊκό Οικονομικό Χώρο - Πρωτόκολλο 23 σχετικά με τη συνεργασία μεταξύ των εποπτευουσών αρχών (άρθρο 58 της συμφωνίας)

Avis juridique important

|

21994A0103(24)

Συμφωνία για τον Ευρωπαϊκό Οικονομικό Χώρο - Πρωτόκολλο 23 σχετικά με τη συνεργασία μεταξύ των εποπτευουσών αρχών (άρθρο 58 της συμφωνίας)  

Επίσημη Εφημερίδα αριθ. L 001 της 03/01/1994 σ. 0186 - 0188

ΠΡΩΤΟΚΟΛΛΟ 23 σχετικά με τη συνεργασία μεταξύ των εποπτευουσών αρχών (άρθρο 58 της συμφωνίας)ΓΕΝΙΚΕΣ ΑΡΧΕΣ Άρθρο 1 Η Εποπτεύουσα Αρχή της ΕΖΕΣ και η Επιτροπή των ΕΚ ανταλλάσσουν πληροφορίες και διαβουλεύονται μεταξύ τους όσον αφορά ζητήματα γενικής πολιτικής κατόπιν αιτήσεως μιας από τις Εποπτεύουσες Αρχές.Η Εποπτεύουσα Αρχή της ΕΖΕΣ και η Επιτροπή των ΕΚ, σύμφωνα με τους εσωτερικούς κανόνες τους, και στα πλαίσια του άρθρου 56 της συμφωνίας και του πρωτοκόλλου 22 καθώς και της αντίστοιχης αυτονομίας στη λήψη των αποφάσεών τους, συνεργάζονται στο χειρισμό των μεμονωμένων περιπτώσεων που υπάγονται στο άρθρο 56 παράγραφος 1 σημεία β) και γ), παράγραφος 2, δεύτερη φράση, και παράγραφος 3, της συμφωνίας σύμφωνα με τις ακόλουθες διατάξεις.Για τους σκοπούς του παρόντος πρωτοκόλλου, ο όρος «έδαφος Εποπτεύουσας Αρχής» σημαίνει, για την Επιτροπή των ΕΚ, το έδαφος των κρατών μελών της ΕΚ στο οποίο εφαρμόζεται η συνθήκη για την ίδρυση της Ευρωπαϊκής Οικονομικής Κοινότητας ή η συνθήκη για την ίδρυση της Ευρωπαϊκής Κοινότητας Άνθρακα και Χάλυβα, ανάλογα με την περίπτωση, και υπό τους όρους που προβλέπονται στις συνθήκες αυτές, και, για την Εποπτεύουσα Αρχή του ΕΟΧ, τα εδάφη των κρατών της ΕΖΕΣ στα οποία εφαρμόζεται η συμφωνία.ΑΡΧΙΚΟ ΣΤΑΔΙΟ ΤΩΝ ΔΙΑΔΙΚΑΣΙΩΝ Άρθρο 2 Στις περιπτώσεις που υπάγονται στο άρθρο 56, παράγραφος 1, σημεία β) και γ), παράγραφος 2, δεύτερη φράση, και παράγραφος 3, της συμφωνίας, η Εποπτεύουσα Αρχή της ΕΖΕΣ και η Επιτροπή των ΕΚ διαβιβάζουν αμοιβαία, μέσα σε εύλογη προθεσμία, τις κοινοποιήσεις και τις καταγγελίες, στο βαθμό που δεν φαίνεται ότι αυτές έχουν αποσταλεί και στις δύο Εποπτεύουσες Αρχές. Επίσης, ενημερώνονται αμοιβαία όταν κινούνται αυτεπαγγέλτως διαδικασίες.Η Εποπτεύουσα Αρχή η οποία λαμβάνει ανακοίνωση, όπως προβλέπεται στο πρώτο εδάφιο, μπορεί να υποβάλει σχετικές παρατηρήσεις εντός προθεσμίας 40 εργάσιμων ημερών από την παραλαβή της εν λόγω ανακοίνωσης.Άρθρο 3 Στις περιπτώσεις που υπάγονται στο άρθρο 56, παράγραφος 1, σημεία β) και γ), παράγραφος 2, δεύτερη φράση, και παράγραφος 3, της συμφωνίας, η αρμόδια Εποπτεύουσα Αρχή συμβουλεύεται την άλλη αρμόδια Εποπτεύουσα Αρχή, όταν:-δημοσιεύει την πρόθεσή της να εκδώσει αρνητική πιστοποίηση,-δημοσιεύει την πρόθεσή της να λάβει απόφαση κατ' εφαρμογήν του άρθρου 53 παράγραφος 3, ή-απευθύνει στις ενδιαφερόμενες επιχειρήσεις ή ενώσεις επιχειρήσεων έκθεση των αιτιάσεών της.Η άλλη Εποπτεύουσα Αρχή μπορεί να υποβάλει τις παρατηρήσεις της εντός της προθεσμίας που ορίζεται στην ανωτέρω δημοσίευση ή έκθεση αιτιάσεων.Οι παρατηρήσεις που λαμβάνονται από τις ενδιαφερόμενες επιχειρήσεις ή από τρίτα μέρη διαβιβάζονται στην άλλη Εποπτεύουσα Αρχή.Άρθρο 4 Στις περιπτώσεις που υπάγονται στο άρθρο 56, παράγραφος 1, σημεία β) και γ), παράγραφος 2, δεύτερη φράση, και παράγραφος 3, της συμφωνίας, η αρμόδια Εποπτεύουσα Αρχή διαβιβάζει στην άλλη Εποπτεύουσα Αρχή τη διοικητική αλληλογραφία με την οποία κλείνει ένας φάκελος ή απορρίπτεται μία καταγγελία.Άρθρο 5 Στις περιπτώσεις που υπάγονται στο άρθρο 56, παράγραφος 1, σημεία β) και γ), παράγραφος 2, δεύτερη φράση και παράγραφος 3, της συμφωνίας, η αρμόδια Εποπτεύουσα Αρχή καλεί την άλλη Εποπτεύουσα Αρχή να εκπροσωπηθεί στις ακροάσεις των ενδιαφερομένων επιχειρήσεων. Η πρόσκληση απευθύνεται επίσης στα κράτη που εμπίπτουν στην αρμοδιότητα της άλλης Εποπτεύουσας Αρχής.ΣΥΜΒΟΥΛΕΥΤΙΚΕΣ ΕΠΙΤΡΟΠΕΣ Άρθρο 6 Στις περιπτώσεις που υπάγονται στο άρθρο 56, παράγραφος 1, σημεία α) και β), παράγραφος 2, δεύτερη φράση και παράγραφος 3, της συμφωνίας, η αρμόδια Εποπτεύουσα Αρχή ενημερώνει εγκαίρως την άλλη Εποπτεύουσα Αρχή για την ημερομηνία συνεδρίασης της Συμβουλευτικής Επιτροπής και διαβιβάζει τα σχετικά έγγραφα.Όλα τα έγγραφα που διαβιβάζονται για τον σκοπό αυτό από την άλλη Εποπτεύουσα Αρχή υποβάλλονται στη Συμβουλευτική Επιτροπή της Εποπτεύουσας Αρχής η οποία είναι αρμόδια να αποφασίσει για την περίπτωση σύμφωνα με το άρθρο 56, συγχρόνως με το πληροφοριακό υλικό που διαβιβάζει η εν λόγω Εποπτεύουσα Αρχή.Κάθε Εποπτεύουσα Αρχή και τα κράτη που εμπίπτουν στην αρμοδιότητά της έχουν το δικαίωμα να παρίστανται στις συνεδριάσεις των Συμβουλευτικών Επιτροπών της άλλης Εποπτεύουσας Αρχής και να διατυπώνουν τις απόψεις τους, χωρίς όμως να έχουν δικαίωμα ψήφου.ΑΙΤΗΣΗ ΕΓΓΡΑΦΩΝ ΚΑΙ ΔΙΚΑΙΩΜΑ ΥΠΟΒΟΛΗΣ ΠΑΡΑΤΗΡΗΣΕΩΝ Άρθρο 7 Στις περιπτώσεις που υπάγονται στο άρθρο 56, παράγραφος 1, σημεία β) και γ) παράγραφος 2, δεύτερη φράση, και παράγραφος 3, της συμφωνίας, η Εποπτεύουσα Αρχή, η οποία δεν είναι αρμόδια να αποφασίσει για μια περίπτωση σύμφωνα με το άρθρο 56 μπορεί να ζητάει, σε όλα τα στάδια της διαδικασίας, αντίγραφα των κυριότερων εγγράφων που έχει στη διάθεσή της η αρμόδια Εποπτεύουσα Αρχή, με σκοπό να διαπιστώσει ενδεχόμενη παράβαση των άρθρων 53 και 54 της συμφωνίας ή να χορηγήσει αρνητική πιστοποίηση ή απαλλαγή, και μπορεί, επιπλέον, να υποβάλει, πριν από τη λήψη οριστικής απόφασης, όλες τις παρατηρήσεις που θεωρεί κατάλληλες.ΔΙΟΙΚΗΤΙΚΗ ΣΥΝΔΡΟΜΗ Άρθρο 8 1. Όταν η αρμόδια Εποπτεύουσα Αρχή, όπως ορίζεται στο άρθρο 56 της συμφωνίας, υποβάλλει αίτηση παροχής πληροφοριών σε μια επιχείρηση ή ένωση επιχειρήσεων που είναι εγκατεστημένη στο έδαφος της άλλης Εποπτεύουσας Αρχής, απευθύνει συγχρόνως αντίγραφο της εν λόγω αίτησης στην άλλη Εποπτεύουσα Αρχή.2. Εάν μια επιχείρηση ή ένωση επιχειρήσεων δεν παρέχει τις αιτούμενες πληροφορίες εντός της προθεσμίας που ορίζει η αρμόδια Εποπτεύουσα Αρχή ή παρέχει ελλιπείς πληροφορίες, η αρμόδια Εποπτεύουσα Αρχή ζητάει τις πληροφορίες αυτές με απόφαση. Σε περίπτωση που οι επιχειρήσεις ή οι ενώσεις επιχειρήσεων είναι εγκατεστημένες στο έδαφος της άλλης Εποπτεύουσας Αρχής, η αρμόδια Εποπτεύουσα Αρχή διαβιβάζει αντίγραφο της απόφασης αυτής στην άλλη Εποπτεύουσα Αρχή.3. Κατόπιν αιτήσεως της αρμόδιας Εποπτεύουσας Αρχής, όπως ορίζεται στο άρθρο 56 της συμφωνίας, η άλλη Εποπτεύουσα Αρχή, σύμφωνα με τους εσωτερικούς κανόνες της, διεξάγει έρευνες στο έδαφός της εάν η αρμόδια Εποπτεύουσα Αρχή τις θεωρεί απαραίτητες.4. Η αρμόδια Εποπτεύουσα Αρχή δικαιούται να εκπροσωπείται και να συμμετέχει πλήρως στις έρευνες που διεξάγει η άλλη Εποπτεύουσα Αρχή σύμφωνα με την παράγραφο 3.5. Όλες οι πληροφορίες που λαμβάνονται στα πλαίσια των ερευνών αυτών που διεξάγονται κατόπιν αιτήσεως, διαβιβάζονται στην Εποπτεύουσα Αρχή η οποία ζήτησε τις εν λόγω έρευνες, αμέσως μετά την ολοκλήρωσή τους.6. Όταν, στις περιπτώσεις που υπάγονται στο άρθρο 56, παράγραφος 1, σημεία β) και γ), παράγραφος 2, δεύτερη φράση, και παράγραφος 3, της συμφωνίας, η αρμόδια Εποπτεύουσα Αρχή διεξάγει έρευνες στο έδαφός της, ενημερώνει την άλλη Εποπτεύουσα Αρχή ότι έλαβαν χώρα οι εν λόγω έρευνες και της ανακοινώνει, κατόπιν αιτήσεώς της, τα σχετικά αποτελέσματα των ερευνών αυτών.Άρθρο 9 1. Οι πληροφορίες που αποκτήθηκαν κατ' εφαρμογή του παρόντος πρωτοκόλλου, χρησιμοποιούνται αποκλειστικά και μόνο στα πλαίσια των διαδικασιών των άρθρων 53 και 54 της συμφωνίας.2. Η Επιτροπή των ΕΚ, η Εποπτεύουσα Αρχή της ΕΖΕΣ, οι αρμόδιες αρχές των κρατών μελών της ΕΚ και των κρατών της ΕΖΕΣ, καθώς και οι υπάλληλοι και το λοιπό προσωπικό τους, υποχρεούνται να μην κοινολογούν τις πληροφορίες που περιήλθαν σ' αυτούς κατ' εφαρμογήν του παρόντος πρωτοκόλλου, καθώς και εκείνες που, εκ της φύσεώς τους, καλύπτονται από το επαγγελματικό απόρρητο.3. Οι κανόνες για το επαγγελματικό απόρρητο και την περιορισμένη χρήση των πληροφοριών, που προβλέπονται στη συμφωνία ή στη νομοθεσία των συμβαλλομένων μερών, δεν εμποδίζουν την ανταλλαγή πληροφοριών όπως ορίζεται στο παρόν πρωτόκολλο.Άρθρο 10 1. Για να κοινοποιήσουν συμφωνίες, οι επιχειρήσεις απευθύνουν την κοινοποίηση στην αρμόδια Εποπτεύουσα Αρχή σύμφωνα με το άρθρο 56 της συμφωνίας. Οι καταγγελίες μπορούν να απευθύνονται σε μια από τις Εποπτεύουσες Αρχές.2. Οι κοινοποιήσεις ή οι καταγγελίες που απευθύνονται στην Εποπτεύουσα Αρχή, η οποία δεν είναι αρμόδια να αποφασίσει για δεδομένη υπόθεση σύμφωνα με το άρθρο 56, διαβιβάζονται, αμελλητί, στην αρμόδια Εποπτεύουσα Αρχή.3. Εάν, κατά την προπαρασκευή ή την έναρξη αυτεπαγγέλτων διαδικασιών, φαίνεται ότι η άλλη Εποπτεύουσα Αρχή είναι αρμόδια για να αποφασίσει για μια περίπτωση σύμφωνα με το άρθρο 56, η συγκεκριμένη περίπτωση διαβιβάζεται στην αρμόδια Εποπτεύουσα Αρχή.4. Αφ' ής στιγμής μια περίπτωση διαβιβαστεί στην άλλη Εποπτεύουσα Αρχή, σύμφωνα με τις παραγράφους 2 και 3, δεν μπορεί να διαβιβαστεί εκ νέου. Μια περίπτωση δεν μπορεί να διαβιβαστεί μετά τη δημοσίευση της πρόθεσης χορήγησης αρνητικής πιστοποίησης, τη δημοσίευση της πρόθεσης λήψης απόφασης κατ' εφαρμογήν του άρθρου 85, παράγραφος 3, της συμφωνίας, τη διαβίβαση προς τις ενδιαφερόμενες επιχειρήσεις ή ενώσεις επιχειρήσεων της έκθεσης των αιτιάσεων ή την αποστολή επιστολής με την οποία πληροφορείται ο αιτών ότι δεν υπάρχουν επαρκείς λόγοι για να δοθεί συνέχεια στην καταγγελία.Άρθρο 11 Ημερομηνία κατάθεσης μίας αίτησης ή κοινοποίησης είναι η ημερομηνία παραλαβής της από την Επιτροπή των ΕΚ ή από την Εποπτεύουσα Αρχή της ΕΖΕΣ, ανεξάρτητα από το ποιά από τις εν λόγω δύο αρχές είναι αρμόδια να αποφασίσει για την περίπτωση σύμφωνα με το άρθρο 56 της συμφωνίας. Εντούτοις, εάν η αίτηση ή η κοινοποίηση αποστέλλεται με συστημένη επιστολή, η ημερομηνία παραλαβής είναι η ημερομηνία της σφραγίδας του ταχυδρομείου του τόπου αποστολής.ΓΛΩΣΣΕΣ Άρθρο 12 Οι επιχειρήσεις δικαιούνται να χρησιμοποιούν ή να ζητούν τη χρησιμοποίηση οποιασδήποτε επίσημης γλώσσας των κρατών της ΕΖΕΣ ή της Ευρωπαϊκής Κοινότητας, κατά την επικοινωνία τους με την Εποπτεύουσα Αρχή της ΕΖΕΣ και την Επιτροπή των ΕΚ όσον αφορά τις κοινοποιήσεις, τις αιτήσεις και τις καταγγελίες. Το ίδιο ισχύει επίσης για όλα τα στάδια μιας διαδικασίας, είτε αυτή κινείται κατόπιν κοινοποίησης, αίτησης ή καταγγελίας είτε αρχίζει αυτεπαγγέλτως από την αρμόδια Εποπτεύουσα Αρχή.